smcproject/ml-wiki-sentences huggingface dataset:
സൂര്യനിൽനിന്ന് വരുന്ന അൾട്രാവയലറ്റ് രശ്മികളിൽ 93-99% ഭാഗവും ഈ പാളി ആഗിരണം ചെയ്യുന്നു, ഭൂമിയിലുള്ള ജീവികൾക്ക് ഹാനികരമാകുന്നവയാണ്‌ അൾട്രാവയലറ്റ് രശ്മികൾ .
ഭൂമിയുടെ അന്തരീക്ഷത്തിലടങ്ങിയിരിക്കുന്ന ഓസോണിന്റെ 91% വും ഈ ഭാഗത്താണ് കാണപ്പെടുന്നത്.
സ്ട്രാറ്റോസ്ഫിയറിന്റെ താഴ്ഭാഗത്തായാണ് ഇത് സ്ഥിതി ചെയ്യുന്നത്, ഏകദേശം ഭൂനിരപ്പിൽ നിന്ന് 10 മുതൽ 50 കി.
മീറ്റർ ഉയരത്തിലാണ്‌ ഈ പാളിയുടെ സ്ഥാനം, ഇതിന്റെ കനവും സ്ഥാനവും ഒരോ മേഖലയിലും വ്യത്യസ്തമാകാം.
1913 ഫ്രഞ്ച് ഭൗതികശാസ്ത്രഞ്ജന്മാരായ ചാൾസ് ഫാബ്രി, ഹെൻറി ബിഷൺ എന്നിവരാണ് ഇതിന്റെ സാന്നിദ്ധ്യം കണ്ടുപിടിച്ചത്.
ബ്രിട്ടീഷുകാരനായ ജി.എം.ബി. ഡൊബ്സൺ ഇതിന്റെ ഘടനയെയും ഗുണങ്ങളെയും പറ്റി മനസ്സിലാക്കി, അദ്ദേഹം സ്പെക്ട്രോഫോമീറ്റർ വികസിപ്പിച്ചെടുത്തു, ഇതുപയോഗിച്ച് സ്ട്രാറ്റോസ്ഫിയറിലുള്ള ഓസോണിനെ അളക്കുവാൻ സാധിക്കും.
1928 നും 1958 നും ഇടയിൽ അദ്ദേഹം ലോകവ്യാപകമായി ഓസോൺ നിരീക്ഷണ കേന്ദ്രങ്ങളുടെ ശൃംഖല സ്ഥാപിക്കുകയുണ്ടായി.
അത് ഇപ്പോഴും പ്രവർത്തിക്കുന്നുണ്ട്.
അദ്ദേഹത്തിന്റെ സ്മരണാർത്ഥം തലയ്ക്ക് മീതെയുള്ള അന്തരീക്ഷത്തിലെ ഓസോണിന്റെ ആകെ അളവിനെ ഡോബ്സൺ യൂണിറ്റ് എന്നു വിളിക്കുന്നു.
എല്ലാവർഷവും സെപ്റ്റംബർ 16 ഓസോൺ ദിനമായി ആചരിക്കുന്നു.
ഘടന, ഉൽപാദനം
സൂര്യപ്രകാശത്തിലെ പാളികളെ മൂന്നായി തരം തിരിച്ചിരിക്കുന്നു---UV-A, UV-B, UV-C എന്നിങ്ങനെ.
UV-A  എന്നതു് 315 മുതൽ  400 നാനോമീറ്റർ (nanometre, nm) വരെ തരംഗദൈർഘ്യമുള്ള ഭാഗമാണു്.
UV-B  എന്നതു് 280 nm  മുതൽ 315 nm വരെയും UV-C  എന്നതു് 100 nm മുതൽ  280 nm  വരെയുമാണു്.
ഇവയിൽ  UV-C ഓക്സിജൻ തന്മാത്രകളിൽ  പതിക്കുമ്പോൾ  അവ വിഘടിച്ചു് രണ്ടു് ഓക്സിജൻ  പരമാണുക്കളായി വേർതിരിയാൻ  ഇടയാക്കുന്നു.
എന്നാൽ  വായുവിൽ  മിക്ക മൂലകങ്ങളുടെയും പരമാണുവിനു് ഒറ്റയ്ക്കു് നിലനിൽക്കാനാവില്ല.
ഓക്സിജന്റെ കാര്യത്തിൽ  അതു് മറ്റൊരു തന്മാത്രയുമായി കൂടിച്ചേർന്നു് ഓസോൺ  തന്മാത്ര ഉണ്ടാവുകയാണു് ചെയ്യുന്നതു്.
ഈ പ്രക്രിയ കണ്ടുപിടിച്ചതു് സിഡ്നി ചാപ്മാൻ (Sydney Chapman, 1888-1970) എന്ന ഗണിതജ്ഞനാണു്.
ഭൂമിയുടെ ഉപരിതലത്തിനു സമീപം മറ്റു രീതികളിലും ഓസോൺ  ഉണ്ടാകുന്നുണ്ടു്.
മിന്നലാണു് അതിനു് ഹേതുവാകുന്ന ഒരു കാര്യം.
മിന്നൽ  എന്നതു് വൈദ്യുത സ്പാർക്കാണല്ലോ.
അതുപോലെ മറ്റു വൈദ്യുത സ്പാർക്കുകളും ഓസോൺ ഉല്പാദിപ്പിക്കുന്നുണ്ടു്.
വൈദ്യുത മോട്ടോറുകളാണു് ഒരു ഉദാഹരണം.
ലിഫ്റ്റുകളിലും മറ്റും ഉപയോഗിക്കുന്ന വലിയ മോട്ടോറുകൾ  കൂടുതൽ  ഓസോൺ  ഉല്പാദിപ്പിക്കുന്നു.
മോട്ടോറുകളെ കൂടാതെ ഓസോൺ  ഉല്പാദിപ്പിക്കുന്ന യന്ത്രങ്ങളാണു് ഫോട്ടോകോപ്പിയറുകൾ, ടെലിവിഷൻ  സെറ്റുകൾ, ലേസർ  പ്രിന്ററുകൾ, തുടങ്ങി പ്രവർത്തനത്തിനു് ഉയർന്ന വോൾട്ടേജ് ഉപയോഗിക്കുന്നവ.
ഓസോൺ കണ്ടുപിടിച്ചതുതന്നെ ഒരു വൈദ്യുതയന്ത്രത്തിൽ  നിന്നാണല്ലോ.
ഇതുകൂടാതെ, മനുഷ്യരുടെ മറ്റു ചില പ്രവൃത്തികളും ഓസോൺ ഉണ്ടാവാൻ കാരണമാകുന്നുണ്ടു്.
നൈട്രജന്റെ ഓക്സൈഡുകൾ, കാർബൺ മോണോക്സൈഡ്, മീഥേൻ പോലത്തെ എളുപ്പത്തിൽ ബാഷ്പീകരിക്കുന്ന ചില ജൈവരാസവസ്തുക്കൾ എന്നിവ സൂര്യപ്രകാശത്തിന്റെ സാന്നിദ്ധ്യത്തിൽ പ്രതിപ്രവർത്തിക്കുമ്പോഴാണു് ഓസോണുണ്ടാകുന്നതു്.
പ്രധാനമായി നഗരപ്രദേശങ്ങളിലാണു് ഇത്തരം രാസവസ്തുക്കൾ ഉണ്ടാകുന്നതു്.
എങ്കിലും കിലോമീറ്ററുകൾ ദൂരെ വരെ ഇവ എത്തിച്ചേരാറുണ്ടു്.
ഇങ്ങനെയുണ്ടാകുന്ന ഓസോൺ "ഫോട്ടോക്കെമിക്കൽ  സ്മോഗ്" (photochemical smog) എന്ന പേരിലറിയപ്പെടുന്ന വായുമലിനീകരണത്തിനു് കാരണമാകാറുണ്ടു്.
ഓസോൺ ഒരു ഹരിതഗൃഹവാതകവുമാണു് .
കൂടുതൽ ഓസോൺ അടങ്ങിയ വായു ശ്വസിക്കുന്നതു് ശ്വാസകോശരോഗങ്ങൾക്കു് കാരണമാകാം.
ആസ്ത്മ ഉള്ളവർക്കു് അതു് അധികരിക്കാൻ സാദ്ധ്യതയുണ്ടു്.
രക്തധമനികൾക്കും ഹൃദയത്തിനുപോലും പ്രശ്നങ്ങളുണ്ടാകാൻ ഇതു് കാരണമാകാമത്രെ.
നാശനം ക്ലോറോഫ്ലൂറോകാർബണുകൾ നിരോധിച്ചിരുന്നില്ലായിരുന്നെങ്കിൽ സ്ട്രാറ്റോസ്ഫിയറിലെ ഓസോണിന്റെ സാന്ദ്രത ഏതുവിധത്തിലായി മാറിയേനെ എന്നതിന്റെ ചിത്രീകരണം (നാസ തയാറാക്കിയത്)
ഓസോൺ പാളിയുടെ നാശനം ഇപ്പോൾ മനുഷ്യൻ നേരിടുന്ന ഒരു പ്രധാന വിപത്തായി മാറിയിരിക്കുകയാണ്.
നൈട്രസ് ഓക്സൈഡ് (NO), നൈട്രിക് ഓക്സൈഡ് (N 2 O), ഹൈഡ്രോക്സിൽ (OH), അറ്റോമിക ക്ലോറിൻ (Cl), ബ്രോമിൻ (Br) എന്നിവ ഓസോൺ പാളിയുടെ നാശനത്തിനു കാരണമാകുന്നു.
മനുഷ്യ നിർമ്മിതങ്ങളായ ക്ലോറോഫ്ലൂറോ കാർബൺ (CFC), ബ്രോമോഫ്ലൂറോ കാർബൺ എന്നിവയാണ് ഇന്ന് ഓസോണിന് ഏറ്റവും വലിയ ഭീഷണിയായിരിക്കുന്നത്.
അടുത്തായി ഹൈഡ്രോ ക്ലോറോഫ്ലൂറോ കാർബൺ ഇനത്തിൽ വരുന്ന വസ്തുക്കളും ഓസോൺ പാളിയുടെ നശീകരണത്തിനു കാരണമായി കണ്ടെത്തിയിട്ടുണ്ട്.
അവലംബം Wallace, John and Hobbs, Peter (2006): Atmospheric Science: An Introductory Survey , (International Geophysics Series), Academic Press
ഓസ് നഗരത്തിലെ മാന്ത്രികൻ ഇംഗ്ലീഷ് വിലാസം https://ml.wikipedia.org/wiki/The_Wonderful_Wizard_of_Oz
എൽ. ഫ്രാങ്ക് ബോം എഴുതിയ ഒരു സുപ്രസിദ്ധ ബാലസാഹിത്യ കൃതിയാണ് ഓസ് നഗരത്തിലെ മാന്ത്രികൻ ( ഇംഗ്ലീഷ് : The Wonderful Wizard of Oz ).
പിന്നീട് ഈ കൃതി ഇതേ പേരിൽ വിക്ടർ ഫ്ലെമിങ്ങ് സിനിമയാക്കുകയുമുണ്ടായി.
ഓസ് എന്ന മാന്ത്രിക ലോകത്തെ പ്രമേയമാക്കി ബോം ഇരുപതോളം കൃതികൾ രചിക്കുകയുണ്ടായി.
അതിൽ ഏറ്റവും പ്രശസ്തവും ആദ്യത്തെതുമാണ് ഓസ് നഗരത്തിലെ മാന്ത്രികൻ .
അനേകം ഭാഷകളിലേക്ക് ഓസ് കൃതികൾ പരിഭാഷ ചെയ്യപ്പെട്ടിട്ടുണ്ട്.
ബോമിന്റെ മരണ ശേഷവും, മറ്റു പലരുടേതായി നിരവധി ഓസ് കൃതികൾ രചിക്കപ്പെട്ടു എന്നത് ഓസിന്റെ ജനപ്രിയതയ്ക്ക് തെളിവാണ്.
ഓസ് നഗരത്തിലെ മാന്ത്രികൻ എന്ന പേരിലും ഓസിലെ മായാവി എന്ന പേരിലും മലയാളത്തിൽ പരിഭാഷകൾ ഉണ്ടായിട്ടുണ്ട്.
യുറീക്ക ബാലമാസികയിൽ ജെ.ദേവികയുടെ പരിഭാഷ ഓസിലെ മായാവി എന്ന പേരിൽ ഖണ്ഡശഃ പ്രസിദ്ധികരിച്ചു വന്നിരുന്നു.
പിന്നീട് കേരള ശാസ്ത്രസാഹിത്യ പരിഷത്ത് ഇത് പുസ്തക രൂപത്തിലും പ്രസിദ്ധീകരിച്ചു.
ഡി.സി. ബുക്സ് , ഒലിവ് പബ്ലിക്കേഷനുകളുടെ അടക്കം മറ്റ് പരിഭാഷകളും മലയാളത്തിൽ ലഭ്യമാണ്.
കഥാനായികയായ ഡൊറോത്തി എന്ന കൊച്ചു പെൺകുട്ടി അവളുടെ അമ്മാവനും അമ്മായിക്കും ഒപ്പം കാൻസാസിലെ ഒരു മരുപ്രദേശത്തിലാണ് ജീവിക്കുന്നത്.
ഒരിക്കൽ ഡൊറോത്തിയും അവളുടെ ഓമന നായ്കുട്ടി ടോട്ടൊയും ഒരു ചുഴലിക്കാറ്റിൽ പെട്ടു.
അവരുടെ കൊച്ചു വീടുമായി പറന്നു പൊന്തിയ കാറ്റ് നീണ്ട ആകാശ യാത്രയ്ക്കു ശേഷം അവരെ കൊണ്ടിറക്കിയത് ഓസ് എന്ന അത്ഭുത ലോകത്തിലാണ്.
വടക്കും തെക്കും കിഴക്കും പടിഞ്ഞാറുമായി നാലുമന്ത്രവാദികളാണ് ഓസ് ഭരിക്കുന്നത്.
തെക്കു ദേശത്തെ മഞ്ച്കിനുകളെയും പടിഞ്ഞാറെ വിങ്കികളെയും ഭരിക്കുന്ന മന്ത്രവാദിനികൾ ദുഷ്ടകളാണ്, എന്നാൽ വടക്ക് ദേശവും കിഴക്കു ദേശവും ഭരിക്കുന്നതു നല്ലവരായ മന്ത്രവാദികളാണ്.
കൂട്ടത്തിൽ സർവശക്തൻ, കിഴക്കുദേശത്തെ മരതക നഗരത്തിൽ കഴിയുന്ന ഓസ് ആണ്.
ഡോറത്തി പെൺകുട്ടിയുടെ വീടിനടിയിൽ പെട്ട് വടക്കു ദേശത്തെ മന്ത്രവാദി കൊല്ലപ്പെടുന്നു.
ആളുകൾ ഡോറത്തിയെ അത്ഭുതശക്തികളുള്ള ഒരു മന്ത്രവാദിനിയായി തെറ്റിദ്ധരിച്ചെങ്കിലും അവൾ ഒരു സാധാരണ മനുഷ്യകുട്ടിയാണെന്നു തിരിച്ചറിഞ്ഞ വടക്കുദേശത്തെ നല്ലവളായ മന്ത്രവാദി ഡോറത്തിക്കു തിരികെ നാട്ടിലെത്താനുള്ള ഏക മാർഗ്ഗം മരതകനഗരത്തിൽ വാഴുന്ന ഓസ് മാന്ത്രികനെ കാണുകയാണെന്ന് അറിയിക്കുന്നു.
മഞ്ഞ ഇഷ്ടിക പാകിയ പാതയിലൂടെ മരതക നഗരത്തിലേക്കു പോകുന്ന വഴിയേ ഡോറത്തിയും ടോട്ടോയും മൂന്ന് സുഹൃത്തുക്കളെ കൂടേ കണ്ടു മുട്ടുന്നു.
ഒരു വൈക്കോൽ മനുഷ്യനും തകര മനുഷ്യനും പേടിത്തൊണ്ടൻ സിംഹവും.
വൈക്കോൽ മനുഷ്യനു തലച്ചോർ ഇല്ല.
തകര മനുഷ്യനു ഹൃദയവും സിംഹത്തിനു ധൈര്യവും ഇല്ല.
മരതക നഗരത്തിൽ ചെന്ന് ഓസ് മാന്ത്രികനെ കണ്ടാൽ കൂട്ടുകാരുടേ എല്ലാ പ്രശ്നവും അദ്ദേഹം പരിഹരിക്കുമെന്നു ഡോറത്തി വിശ്വസിക്കുന്നു.
ഒട്ടേറെ പ്രതിബന്ധങ്ങൾ തരണം ചെയ്തതിനു ശേഷം ഡോറത്തിയും കൂട്ടുകാരും മരതക നഗരത്തിലെത്തുന്നു.
പക്ഷെ ഓസ് അവരെ സഹായിക്കാൻ കൂട്ടാക്കുന്നില്ല.
പടിഞ്ഞാറു ദേശത്തെ മന്ത്രവാദിയുടെ ശല്യം കൂടെ തീർത്തുതന്നാലെ കൂട്ടുകാരെ സഹായിക്കൂ എന്ന് ഓസ് വാശി പിടിക്കുന്നു.
മനസ്സില്ലാ മനസ്സോടെ ഡോറത്തിയും കൂട്ടുകാരും പടിഞ്ഞാറുദേശത്തേക്കു യാത്രയാവുന്നു.
ദൂരെവച്ചുതന്നെ ഡോറത്തിയെയും കൂട്ടുകാരെയും കണ്ട പടിഞ്ഞാറു ദേശത്തെ മന്ത്രവാദി അവരെ നശിപ്പിക്കാനായി ആദ്യം 40 ചെന്നായ്ക്കളെയും പിന്നെ 40 കാക്കകളെയും കടന്നലുകളെയും നിയോഗിക്കുന്നു.
തകരമനുഷ്യനും സിംഹവും വൈക്കോൽ മനുഷ്യനും മന്ത്രവാദിയുടെ ഓരൊ സൂത്രങ്ങളെയായി പരാജയപ്പെടുത്തുന്നു.
അവസാനം ക്രുദ്ധയായ മന്ത്രവാദി ചിറകുള്ള കുരങ്ങന്മാരെ വിളിച്ച് തകരമനുഷ്യനെയും വൈക്കോൽമനുഷ്യനെയും നശിപ്പിച്ച് ഡോറത്തിയെയും സിംഹത്തെയും തടവിലാക്കുന്നു.
ഡോറത്തിയുടെ മാന്ത്രിക വെള്ളിച്ചെരിപ്പ് കണ്ട് അസൂയപ്പെട്ട മന്ത്രവാദി അതെങ്ങനെയെങ്കിലും കട്ടെടുക്കാമെന്നു കരുതി അവളെ അവരുടെ ജോലിക്കാരിയാക്കുന്നു.
ഒരിക്കൽ മന്ത്രവാദി തന്ത്രപൂർവം ഡോറത്തിയുടെ വെള്ളിച്ചെരുപ്പ് തട്ടിയെടുക്കുക തന്നെ ചെയ്യുന്നു.
ദേഷ്യവും സങ്കടവും വന്ന ഡോറത്തി കയ്യിലെ ബക്കറ്റും വെള്ളവും മന്ത്രവാദിയുടേ മേൽ കമഴ്ത്തിയപ്പോൾ അവർ അത്ഭുതകരമായി അലിഞ്ഞില്ലാതെയായിപ്പോകുന്നു.
ദുഷ്ടയായ മന്ത്രവാദി മരിച്ചുപോയതോടേ സ്വതന്ത്രരായ വിങ്കികൾ വൈക്കോൽ മനുഷ്യനെയും തകരമനുഷ്യനെയും പുന:സൃഷ്ടിക്കുന്നു.
ചിറകുള്ള കുരങ്ങന്മാരുടെ സഹായത്തോടെ നാലുകൂട്ടുകാരും വിജയികളായി ഓസിനെ കാണാൻ മരതകനഗരത്തിൽ എത്തുന്നു.
ആദ്യം കാണാൻ കൂട്ടാക്കാതിരുന്നെങ്കിലും അവസാനം ഡോറത്തിയും കൂട്ടുകാരും ഓസിനെക്കാണുന്നു.
അതിനിടെ അബദ്ധവശാൽ ഒരു മറത്തിരശ്ശീലയ്ക്കുള്ളിലേക്ക് ഓടിക്കയറിയ ടോട്ടൊ ഓസിന്റെ കള്ളി വെളിച്ചത്താക്കുന്നു.
വാസ്തവത്തിൽ ഓസ് അത്ഭുതശക്തികളില്ലാത്ത ഒരു സാധാരണക്കാരനാണ്.
ഒരു സർക്കസ് ജീവനക്കാരനായിരുന്ന അയാൾ ഡോറത്തിയെപ്പോലെത്തന്നെ ഒരു ബലൂൺ അപകടത്തിൽ അവിടെ എത്തിപ്പെടുകയായിരുന്നു.
അയാൾക്ക് എന്തൊ അത്ഭുതശക്തിയുണ്ടെന്നു ധരിച്ച നാട്ടുകാർ അയാളെ മരതകനഗരത്തിലെ രാജാവാക്കുകയായിരുന്നു.
അത്ഭുതശക്തിയില്ലെങ്കിലും ബുദ്ധിമാനായ ഓസ് കൂട്ടുകാരുടെ ഓരോരുത്തരുടെയും പ്രശ്നങ്ങൾക്ക് ബുദ്ധിപൂർവമായ പരിഹാരം കണ്ടുപിടിക്കുന്നു.
തലച്ചോർ ഇല്ലെങ്കിലും ഡോറത്തിയുടെ സാഹസികയാത്രയ്ക്കിടെ ഏറ്റവും കൂടുതൽ ബുദ്ധിശക്തി പ്രകടിപ്പിച്ചയാളാണ് വൈക്കോൽ മനുഷ്യൻ,ഹൃദയം എന്ന അവയവം ഇല്ലെങ്കിലും ഏറ്റവും കൂടുതൽ കരുണയും സ്നേഹവും കാണിച്ചയാളാണ് തകരമനുഷ്യൻ.
അവരുടെ കുറവുകൾ കേവലം പ്രതീകാത്മകമാണ് എന്നു മനസ്സിലാക്കിയ ഓസ് അതിനു അവ്വിധം പരിഹാരം കാണുന്നു.
തകരമനുഷ്യനു പട്ടുകൊണ്ടുതന്നെ ലോലവും മൃദുലവുമായ ഹൃദയം തുന്നിക്കൊടുക്കുന്നു.
വൈക്കോൽ മനുഷ്യന്റെ തലയിൽ പുത്തൻ 'ചോറു' (തല+ചോറ്)നിറച്ചു കൊടുക്കുന്നു.
(ഇംഗ്ലീഷിൽ ബ്രെയിനിനു പകരം ബ്രാൻ).
സിംഹത്തിനു ധൈര്യം കിട്ടാൻ സ്പെഷ്യൽ ധൈര്യപ്പായസവും ഉണ്ടാക്കി നൽകുന്നു.
അവസാനം ഡോറത്തിയും,ഓസും ഒരു ഹോട്ട് ബലൂൺ ഉണ്ടാക്കി നാട്ടിലേക്ക് രക്ഷപ്പെടാൻ തീരുമാനിക്കുന്നു.
പക്ഷെ നിർഭാഗ്യവശാൽ ഡോറത്തിക്ക് ബലൂണിൽ കയറിപ്പറ്റാൻ പറ്റിയില്ല.
ഓസ് മാത്രം യാത്രയാവുന്നു.
കാൻസാസിലേക്ക് തിരിച്ചു പോകാനായി ഡോറത്തിയും കൂട്ടുകാരും അവസാനം ഗ്ലിന്റ എന്ന നല്ലവളായ മന്ത്രവാദിനിയെത്തേടിപ്പുറപ്പെടുന്നു.
സാഹസികയാത്രയുടെ അവസാനം ഡോറത്തിയും, ടോട്ടോയും, തകരമനുഷ്യനും,വൈക്കോൽ മനുഷ്യനും പേടിത്തൊണ്ടൻ സിംഹവും  ഗ്ലിന്റയുടെ അടുത്തെത്തുന്നു.
ഗ്ലിന്റ ഡോറത്തിയെ അവളുടെ മാന്ത്രിക പാദരക്ഷയെക്കുറിച്ച് ഓർമിപ്പിക്കുന്നു.
കൂട്ടുകാരോട് യാത്രപറഞ്ഞ് ഡോറത്തി മാന്ത്രികപാദരക്ഷയുടെ സഹായത്തോടെ തിരിച്ച് അവളുടെ വീട്ടിലെത്തുന്നതോടെ കഥ തീരുന്നു.
ഓസ് സിനിമയായും നാടകമായും നൃത്തശില്പമായും ടെലിവിഷൻ സീരിയൽ ആയും പലരൂപത്തിൽ പുനരവതരിപ്പിക്കപ്പെട്ടിട്ടുണ്ട്.
ഏറ്റവും പ്രധാനമായത് എം.ജി.എം നിർമിച്ച് വിക്ടർ ഫ്ലെമിങ്ങ് സംവിധാനം ചെയ്ത് 1939ൽ പുറത്തിറങ്ങിയ സിനിമയാണു്.
എക്കാലത്തെയും മികച്ച സിനിമകളിൽ ഒന്നായി അതു വിലയിരുത്തപ്പെടുന്നു.
1940ൽ ആറു ഓസ്കാർ നോമിനേഷനുകളിൽ രണ്ടെണ്ണം ആ ചിത്രത്തിനു ലഭിച്ചു.
ആ വർഷത്തെ മികച്ച സംവിധായകനുള്ള പുരസ്കാരം ലഭിച്ചതും വിക്ടർ ഫ്ലെമിങ്ങിന്റെ തന്നെ ഗോൺ വിത്ത് ദ വിൻഡിന് ആയിരുന്നു.
ഫ്രാങ്ക്ബോമിന്റെ നോവലിനെ അതിജീവിച്ച് ഓസ് ദ് ഗ്രേറ്റ് പവർഫുൾ എന്നൊരു ത്രീഡീ ചിത്രം കൂടെ 2013ൽ പുറത്തിറങ്ങാൻ തയ്യാറായിട്ടുണ്ട് .
അവലംബം ↑ http://lcweb2.loc.gov/cgi-bin/ampage?collId=rbc3 fileName=rbc0001_2006gen32405page.db recNum=0 ↑ http://www.imdb.com/title/tt0032138/ ↑ http://www.mathrubhumi.com/online/malayalam/news/story/1498557/2012-03-11/kerala%5Bപ്രവർത്തിക്കാത്ത+കണ്ണി%5D ↑ http://www.imdb.com/title/tt1623205/
ഓസ്കാർ ആൻറ് ലൂസിൻഡ
ഓസ്കാർ ആൻറ് ലൂസിൻഡ ആസ്ട്രേലിയൻ ഗ്രന്ഥകാരനായ പീറ്റർ കാരെയ് രചിച്ച ഒരു നോവലാണ്.
ഈ പുസ്തകത്തിന് 1988 ൽ ബക്കർ പ്രൈസും 1989 ൽ മൈൽസ് ഫ്രാക്ളിൻ അവാർഡും ലഭിച്ചു.
ദി ബെസ്റ്റ് ഓഫ് ദി ബുക്കർ എന്ന പ്രൈസിനായി ഇത് ഷോർട്ട്‌ലിസ്റ്റ് ചെയ്യപ്പെട്ടു.
സിനിമ 1997 ൽ ഈ നോവലിനെ അവലംബിച്ച് ഗില്ലിയൻ ആംസ്ട്രോംഗ് സംവിധാനം ചെയ്തതും റാൾഫ് ഫിയെന്നെസ്, കെയ്റ്റ് ബ്ലൻചെറ്റ്, ടോം വിൽക്കിൻസൺ എന്നിവർ അഭിനയിച്ച ഒരു സിനിമയും പുറത്തു വന്നിരുന്നു.
അവലംബം ബാഹ്യകണ്ണികൾ Peter Carey discusses Oscar and Lucinda on the BBC World Book Club Oscar and Lucinda at the National Film and Sound Archive Archived 2017-05-10 at the Wayback Machine .
Oscar and Lucinda at IMDB
ഓസ്കാർ നിസെൻ ഇംഗ്ലീഷ് വിലാസം https://ml.wikipedia.org/wiki/Oscar_Nissen
ഒരു നോർവീജിയൻ ഫിസിഷ്യനും പത്രം എഡിറ്ററും രാഷ്ട്രീയക്കാരനുമായിരുന്നു ഏലിയാസ് ഗോട്ട്ലീബ് ഓസ്കാർ എഗെഡെ നിസെൻ (31 ഒക്ടോബർ 1843 - 4 ജനുവരി 1911) .
1889 മുതൽ മരണം വരെ അദ്ദേഹം നോർവീജിയൻ ലേബർ പാർട്ടിയിൽ അംഗമായിരുന്നു.
പാർട്ടി നേതാവും പാർട്ടി സെക്രട്ടറിയും പാർട്ടി പത്രം സോഷ്യൽ-ഡെമോക്രാറ്റന്റെ എഡിറ്ററും ആയിരുന്നു.
സംയമനത്തിനും മെച്ചപ്പെട്ട ആരോഗ്യസ്ഥിതിക്കും വേണ്ടിയുള്ള പ്രചാരകൻ എന്ന നിലയിലും അദ്ദേഹം തന്റെ മുദ്ര പതിപ്പിച്ചു.
നോർവീജിയൻ സാന്റാൽ മിഷന്റെ ചെയർമാനുമായിരുന്നു.
ഭിഷഗ്വരനായ ഹെൻറിച്ച് നിസന്റെയും (1802-1866) ഫയെറ്റ് ഓർബെക്കിന്റെയും (1806-1884) മകനായാണ് നിസെൻ ട്രോംസോയിൽ ജനിച്ചത്.
അദ്ദേഹത്തിന്റെ പിതാവ് 1825-ൽ ഹോൾസ്റ്റീനിൽ നിന്ന് നോർവേയിലേക്ക് കുടിയേറി.
അമ്മ ഫാൾസ്റ്ററിലാണ് ജനിച്ചത്.
അമ്മയിലൂടെ, ഓസ്കാർ നിസ്സെൻ മിഷനറി ഹാൻസ് എഗെഡെയുടെ പിൻഗാമിയായിരുന്നു.
പിയാനിസ്റ്റ് എറിക്ക ലീയെയാണ് നിസെൻ ആദ്യം വിവാഹം കഴിച്ചത്.
വിവാഹം 1874 മുതൽ 1895 വരെ നീണ്ടുനിന്നു, അവർക്ക് 1878-ൽ ജനിച്ച എറിക്ക നിസെൻ-ലൈ എന്ന മകളും 1879-ൽ കാൾ നിസ്സൻ എന്ന മകനും ജനിച്ചു.
1895-ൽ ഓസ്കാർ നിസെൻ ഫെർണാണ്ട നിസ്സനെ വിവാഹം കഴിച്ചു.
രാഷ്ട്രീയക്കാരനായ ആദം എഗെഡെയുടെ അമ്മാവനായിരുന്നു അദ്ദേഹം.
അവലംബം External links Family genealogy
ഓസ്കാർ റൊമീറോ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/%C3%93scar_Romero ഓസ്കാർ റൊമീറോ
എൽസാൽവദോറിലെ കത്തോലിക്കാ മെത്രാനായിരുന്നു ഓസ്കാർ അർനുൾഫോ റൊമീറോ (ജനനം: 15 ആഗസ്റ്റ് 1917 – മരണം: 24 മാർച്ച് 1980).
ദാരിദ്ര്യത്തിനും, സാമൂഹിക അസമത്വങ്ങൾക്കും, സ്വേച്ഛാഭരണത്തിനും, രാഷ്ട്രീയത്തിലെ അതിക്രമങ്ങൾക്കുമെതിരെ ശബ്ദമുയർത്തിയ അദ്ദേഹത്തെ 1980-ൽ ഒരു ആശുപത്രി ചാപ്പലിൽ കുർബ്ബാന അർപ്പിച്ചുകൊണ്ടിരിക്കെ രാഷ്ട്രീയവൈരികൾ വധിച്ചു.
ഓസെല്ലി ഇംഗ്ലീഷ് വിലാസം https://ml.wikipedia.org/wiki/Ocelli ഒരു കടന്നലിന്റെ സംയുക്ത നേത്രങ്ങളും മൂന്നു ഓസെല്ലിയും
അകശേരുകികളിൽ കാണപ്പെടുന്ന ഒരു ലെൻസ് മാത്രമുള്ള ഒരിനം കണ്ണുകളാണ് ഓസെല്ലി .
തുമ്പികൾ പോലെയുള്ള പറക്കുന്ന പ്രാണികളിൽ ഈ കണ്ണുകൾ പ്രധാനമായും പറക്കുമ്പോൾ സ്ഥിരത നിലനിറുത്തുവാൻ സഹായിക്കുന്നു.
ഓസൈറ്റ് ക്രയോപ്രിസർവേഷൻ ഇംഗ്ലീഷ് വിലാസം https://ml.wikipedia.org/wiki/Oocyte_cryopreservation ICSI sperm injection into oocyte
ഒരു സ്ത്രീയുടെ അണ്ഡം(OOCYTS) ശീതീകരിച്ചോ മറ്റോ സൂക്ഷിക്കുന്നതിനെ ഓസൈറ്റ് ക്രയോപ്രിസർവേഷൻ എന്ന് പറയുന്നു.
പിന്നീട് ഗർഭധാരണം കൃത്രിമമായി നടത്താനുള്ള സാധ്യത മുന്നിൽ കണ്ടാണ് ഇങ്ങനെ ചെയ്യുന്നത്.
അണ്ഡത്തിന്റെ ഗുണമേന്മ പ്രായം കൂടുന്നതനുസരിച്ച് കുറഞ്ഞുവരാനുള്ള സാധ്യത കൊണ്ടാണ് പലപ്പോഴും ഇങ്ങനെ സൂക്ഷിച്ചുവെക്കുന്നത്.
ചില ചികിത്സകളുടെ (ഉദാ: അർബുദചികിത്സ) ഫലമായി അണ്ഡങ്ങളുടെ ഉത്പാദനത്തിൽ സംഭവിക്കാനിടയുള്ള പ്രശ്നങ്ങളെ മറികടക്കാനും ഇതുവഴി കഴിയുന്നു.
ആവശ്യമായി വരുന്ന സന്ദർഭങ്ങളിൽ ഈ അണ്ഡങ്ങളെ ബീജസങ്കലനം നടത്തി ഭ്രൂണമായി ഗർഭാശയത്തിലേക്ക് നിക്ഷേപിക്കുകയുമാണ് ചെയ്യാറുള്ളത്.
സാധ്യതയനുസരിച്ച് അതേ സ്ത്രീയുടെ ഗർഭത്തിലേക്കോ വാടക ഗർഭത്തിലേക്കോ ആണ് ഈ ഭ്രൂണങ്ങളെ നിക്ഷേപിക്കുന്നത്.
ഇതിന്റെ വിജയസാധ്യത സ്ത്രീകളുടെ പ്രായത്തിനനുസരിച്ച് വ്യത്യാസപ്പെട്ടുനിൽക്കുന്നു.
യുവതികളിൽ വിജയശതമാനം കൂടുതലായി കാണപ്പെടുന്നു.
അവലംബം External links How egg freezing works , Human Fertilisation and Embryology Authority National Cancer Institute Archived 2006-10-06 at the Wayback Machine .
– Sexuality and Reproductive Issues Mature oocyte cryopreservation: a guideline Archived 2019-01-13 at the Wayback Machine .
American Society for Reproductive Medicine (PDF) American Society for Reproductive Medicine World Association of Reproductive Medicine
ഓസൈറ്റ് സെലക്ഷൻ ഇംഗ്ലീഷ് വിലാസം https://ml.wikipedia.org/wiki/Oocyte_selection
ഗർഭാവസ്ഥയ്ക്ക് കാരണമാകുന്ന പരമാവധി അവസരങ്ങളുമായി അണ്ഡകോശം ഉപയോഗിക്കുന്നതിന് വിട്രോ ബീജസങ്കലനത്തിന് മുമ്പ് നടത്തുന്ന ഒരു നടപടിക്രമമാണ് ഓസൈറ്റ് സെലക്ഷൻ .
ഇതിനു വിരുദ്ധമായി, ബീജസങ്കലനത്തിനു ശേഷമാണ് ഭ്രൂണ തിരഞ്ഞെടുപ്പ് നടക്കുന്നത്.
ക്രോമസോം വിലയിരുത്തൽ നടത്താം.
വിട്രോ-മെച്യൂർഡ് മെറ്റാഫേസ് II (IVM-MII) ഓസൈറ്റുകളിൽ നിന്നുള്ള ഭ്രൂണങ്ങൾ, തടഞ്ഞുനിർത്തപ്പെട്ട മെറ്റാഫേസ് I (MI) ഓസൈറ്റുകളെ അപേക്ഷിച്ച് ഒരു ഭ്രൂണത്തിന് ഗണ്യമായ ഉയർന്ന ബീജസങ്കലന നിരക്കും കൂടുതൽ ബ്ലാസ്റ്റോമറുകളും കാണിക്കുന്നു.
(യഥാക്രമം 58.5% vs. 43.9%, 5.7 vs. 5.0 ).
കൂടാതെ, സ്റ്റാൻഡേർഡ് ലൈറ്റ് അല്ലെങ്കിൽ പോലറൈസ്ഡ് ലൈറ്റ് മൈക്രോസ്കോപ്പി വഴി ലഭിക്കുന്ന ഓസൈറ്റിന്റെ രൂപഘടന സവിശേഷതകൾ.
എന്നിരുന്നാലും, സമീപകാല പ്രസിദ്ധീകരണങ്ങളിൽ മൊർഫോളജിക്കൽ സവിശേഷതകളുടെ പ്രവചന മൂല്യത്തിൽ പൊതുവായ വർദ്ധനവിന് വ്യക്തമായ പ്രവണതയില്ല.
നിർദ്ദേശിക്കപ്പെടുന്ന സാങ്കേതിക വിദ്യകളിൽ സോണ പെല്ലുസിഡ ഇമേജിംഗ് ഉൾപ്പെടുന്നു.
ഇത് മുട്ടകൾ തമ്മിലുള്ള ബൈഫ്രിംഗൻസിലെ വ്യത്യാസങ്ങൾ കണ്ടെത്താൻ കഴിയും, ഇത് ഒതുക്കവും ബ്ലാസ്റ്റുലേഷനും ഗർഭധാരണവും പ്രവചിക്കുന്നു.
പോളാർ ബോഡി ബയോപ്‌സി തന്മാത്രാ വിശകലനത്തിനായി ഉപയോഗിച്ചേക്കാം, കൂടാതെ പ്രീ ഇംപ്ലാന്റേഷൻ ജനിതക സ്ക്രീനിംഗിനും ഇത് ഉപയോഗിക്കാം.
ഓസ്ഏഷ്യ ആഘോഷം ഇംഗ്ലീഷ് വിലാസം https://ml.wikipedia.org/wiki/OzAsia_Festival സൗത്ത് ഓസ്‌ട്രേലിയയിലെ അഡ്‌ലെയ്ഡിലെ എൽഡർ പാർക്കിൽ ഓസിയ ഏഷ്യ ഫെസ്റ്റിവൽ ചന്ദ്ര വിളക്കുകൾ.
ഓസ് ഏഷ്യ ഫെസ്റ്റിവൽ, അല്ലെങ്കിൽ ചുരുക്കി ഓസേഷ്യ, സൗത്ത് ഓസ്ട്രേലിയയിലെ ഒരു ഏഷ്യ ആർട്ട് ഫെസ്റ്റിവൽ ആണ്.
അഡ്ലെയ്ഡ് ഉത്സവ കേന്ദ്രം  ഓരോ വർഷവും ഒക്ടോബർ  അവസാനം മുതൽ നവമ്പർ ആദ്യത്തിലവസാനിക്കുന്ന രീതിയിൽ രണ്ടാഴ്ചത്തേക്ക് ഇത് അവതരിപ്പിക്കുന്നു.
ഏഷ്യയിലെമ്പാടുമുള്ള തിയേറ്റർ , ഡാൻസ് , സംഗീതം , ഫിലിം , വിഷ്വൽ ആർട്സ്, പുറമ്പരിപാടികൾ, ഫുഡ് സ്റ്റാളുകൾ എന്നിവ ഇതിൽ ഉൾപ്പെടുന്നു .
ചില വർഷങ്ങളിൽ ഇത് ഏഷ്യയിലെ നിർദ്ദിഷ്ട പ്രദേശങ്ങളിലോ രാജ്യങ്ങളിലോ ശ്രദ്ധ കേന്ദ്രീകരിക്കുന്നു.
2017 മുതൽ, ഉത്സവത്തിൽ ലക്കി ഡംപ്ലിംഗ് മാർക്കറ്റ് ഉൾപ്പെടുന്നു, അതിൽ നദീതീരത്ത് നിരവധി ഭക്ഷണ സ്റ്റാളുകൾ ഉൾപ്പെടുന്നു.
2018 മുതൽ, ജയ്പൂർ സാഹിത്യോത്സവത്തിന്റെ ഒരു വിഭാഗമായ "ജെ എൽ എഫ് അഡ്ലെയ്ഡ്" പരിപാടിയിൽ ഉൾപ്പെടുത്തിയിട്ടുണ്ട്.
2005-2006 ലെ സംസ്ഥാന ബജറ്റിൽ സൗത്ത് ഓസ്‌ട്രേലിയ സർക്കാർ അഡ്‌ലെയ്ഡിന്റെ ഫെസ്റ്റിവൽ സെന്ററിൽ നിന്ന് 28 മില്യൺ ഡോളർ കടം തുടച്ചതിനുശേഷം, ഫെസ്റ്റിവൽ സെന്റർ അഞ്ച് വർഷത്തെ സാമ്പത്തിക പുനർനിർമ്മാണ പരിപാടി ആരംഭിച്ചു.
ദേശീയ സാംസ്കാരിക പ്രാധാന്യമുള്ള ഒരു പുതിയ കലോത്സവം സൃഷ്ടിക്കുന്നതിന് 2007 ൽ സൗത്ത് ഓസ്‌ട്രേലിയ സർക്കാരും അഡ്‌ലെയ്ഡ് ഫെസ്റ്റിവൽ സെന്ററും പങ്കാളികളായതിന്റെ ഫലമായി ഓസിയ ഏഷ്യ ഫെസ്റ്റിവൽ നടന്നു, കൂടാതെ അഡ്‌ലെയ്ഡ് ഫെസ്റ്റിവൽ സെന്ററിനെ പുനരുജ്ജീവിപ്പിക്കാനുള്ള നിരവധി ആശയങ്ങളിൽ ഒന്നായിരുന്നു ഇത്.
ഉദ്ഘാടന ഓസിയേഷ്യ ഫെസ്റ്റിവൽ 2007 സെപ്റ്റംബർ 21 മുതൽ ഒക്ടോബർ 7 വരെ നടന്നു, രണ്ട് പ്രധാന മാർഗ്ഗനിർദ്ദേശ തത്ത്വങ്ങളിൽ നിലകൊള്ളുന്നു: ഒരു ഏഷ്യൻ സാംസ്കാരിക പൈതൃകം തിരിച്ചറിയുന്ന ഓസ്‌ട്രേലിയൻ കലാകാരന്മാരുടെയും കലാകാരന്മാരുടെയും സംഭാവനയും ഓസ്‌ട്രേലിയയും പ്രാദേശിക അയൽവാസികളും തമ്മിലുള്ള സഹകരണത്തിന്റെ നിരന്തരമായ പ്രവാഹവും.
പ്രകടന കല, വിഷ്വൽ ആർട്സ്, സാംസ്കാരിക സംവാദം, കമ്മ്യൂണിറ്റി പങ്കാളിത്തം എന്നിങ്ങനെ നാല് പ്രധാന തൂണുകളിലാണ് ഇതിന്റെ പ്രോഗ്രാം നിർമ്മിച്ചിരിക്കുന്നത്.
ആദ്യത്തെ ഓസിയ ഫെസ്റ്റിവൽ പ്രോഗ്രാം എക്സിക്യൂട്ടീവ് ഡയറക്ടർ നിക്ക് സ്കിബിൻസ്കി നിർമ്മിച്ചു, അദ്ദേഹത്തിന് ശേഷം ജസിന്ത തോംസൺ ഫെസ്റ്റിവൽ ഡയറക്ടറായി.
2010 മുതൽ 2015 വരെ, ഉത്സവം ഫോക്കസ് സംരംഭത്തിന്റെ ഒരു രാജ്യം ഏറ്റെടുത്തു, ഓരോ വർഷവും ഓസ്‌ട്രേലിയയും മേഖലയിലെ പ്രധാന രാജ്യങ്ങളും തമ്മിൽ ശക്തമായ സാംസ്കാരിക ബന്ധം വളർത്തുന്നതിന് ഒരു പ്രത്യേക രാജ്യത്തെ izing ന്നിപ്പറയുന്നു.
2010 അത് കൊറിയയായിരുന്നു; 2011, ജപ്പാൻ; 2012, ഇന്ത്യ; 2013, മലേഷ്യ; തോം‌പ്സന്റെ അവസാന പ്രോഗ്രാം ചൈന.
2015 ൽ ജോസഫ് മിച്ചൽ ഓസിയ ഫെസ്റ്റിവൽ ആർട്ടിസ്റ്റിക് ഡയറക്ടറായി.
മിഡിൽ ഈസ്റ്റ് (പടിഞ്ഞാറൻ ഏഷ്യ) ഉൾപ്പെടെ ഏഷ്യയിലെമ്പാടുമുള്ള മികച്ച സമകാലീന കലകളെയും കലാകാരന്മാരെയും പ്രദർശിപ്പിക്കുന്നതിനായി ഓരോ വർഷവും ഒരൊറ്റ രാജ്യത്ത് ശ്രദ്ധ കേന്ദ്രീകരിക്കുന്നതിൽ നിന്ന് അദ്ദേഹം പ്രോഗ്രാം യുക്തി മാറ്റി.
അക്രം ഖാൻ, സിഡി ലാർബി ചെർക്ക ou യി, റിയോജി ഇകെഡ, മെംഗ് ജിൻ‌ഹുയി, മേലതി സൂര്യോദർമോ, ടീറ്റർ ഗരാസി തുടങ്ങിയ കലാകാരന്മാർ ഓസ്ട്രേലിയൻ പ്രീമിയറുകൾ ഓസിയ ഫെസ്റ്റിവലിൽ അവതരിപ്പിച്ചു.
സൗത്ത് ഓസ്‌ട്രേലിയയിലെ അഡ്‌ലെയ്ഡിലെ എൽഡർ പാർക്കിൽ 2016 ഓസിയ ഏഷ്യ ഫെസ്റ്റിവൽ ഉദ്ഘാടനത്തിന്റെ ഭാഗമായി മൂൺ ലാന്റേൺ പരേഡിൽ നിന്നുള്ള ഹോങ്കോംഗ് ഡ്രാഗൺ.
മോർഫെറ്റ് സ്ട്രീറ്റിലെ മെർക്കുറി സിനിമയിൽ ഓസിയ സിനിമകൾ പ്രദർശിപ്പിച്ചിരിക്കുന്നു.
2016 ൽ ഓസിയ ഏഷ്യ ഫെസ്റ്റിവൽ അതിന്റെ 10 വർഷത്തെ വാർഷികം ആഘോഷിക്കുന്നതിനായി റിവർബാങ്ക് പ്രവിശ്യയിലെ എൽഡർ പാർക്കിൽ ഒരു പ്രത്യേക do ട്ട്‌ഡോർ തത്സമയ സംഗീത കച്ചേരി പരമ്പര അവതരിപ്പിച്ചു.
സ event ജന്യ ഇവന്റ് പത്തുദിവസം നീണ്ടുനിന്നു, കൂടാതെ ഏഷ്യയിലെമ്പാടുമുള്ള മികച്ച അന്തർ‌ദ്ദേശീയ പ്രകടനക്കാരെ അവതരിപ്പിച്ചു.
ലോകത്തിലെ ഏറ്റവും വലിയ സ്വതന്ത്ര സാഹിത്യോത്സവമായ ദക്ഷിണേഷ്യൻ സ്ഥാപനമായ ജയ്പൂർ ലിറ്ററേച്ചർ ഫെസ്റ്റിവലിന് ഓസിയ ഏഷ്യ ഫെസ്റ്റിവൽ 2018 ൽ ആദ്യമായി ആതിഥേയത്വം വഹിച്ചു.
ഉത്സവത്തിന്റെ വാർഷിക ആവർത്തന ഭാഗമാണിത്.
അവാർഡുകളും നാമനിർദ്ദേശങ്ങളും ഓസിയ ഫെസ്റ്റിവൽ വർഷം അവാർഡ് വിഭാഗം ജോലി ഫലമായി റഫ.
2008 ഹോങ്കോംഗ് ഓസ്‌ട്രേലിയ ബിസിനസ് അസോസിയേഷൻ (എസ്‌എ ചാപ്റ്റർ) അവാർഡ് സേവനങ്ങൾ ഇറക്കുമതി ചെയ്യുന്നു style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു റൂബി അവാർഡ് മികച്ച കമ്മ്യൂണിറ്റി ഇവന്റ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 2009 ഹെൽപ്പ്മാൻ അവാർഡ് മികച്ച ചേംബർ സംഗീത പാരായണം style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു റൂബി അവാർഡ് മികച്ച ഇവന്റ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 2010 ഓസ്‌ട്രേലിയ ബിസിനസ് ആർട്സ് ഫ Foundation ണ്ടേഷൻ അവാർഡ് ഈ വർഷത്തെ പങ്കാളിത്തത്തിനുള്ള എബി‌എ‌എഫ് ദേശീയ അവാർഡ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു ഓസ്‌ട്രേലിയൻ എ‌ബി‌എഫ് പങ്കാളിത്തത്തിനുള്ള എബി‌എ‌എഫ് ദേശീയ അവാർഡ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു സൗത്ത് ഓസ്‌ട്രേലിയൻ എ ബി എ എഫ് പങ്കാളിത്തത്തിനുള്ള എ ബി എ എഫ് സ്റ്റേറ്റ് അവാർഡ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു ഓസ്‌ട്രേലിയൻ ഇവന്റ് അവാർഡ് ഓസ്‌ട്രേലിയയിലെ ഏറ്റവും അസാധാരണമായ ഇവന്റ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 2011 ഗവർണറുടെ മൾട്ടി കൾച്ചറൽ അവാർഡ് കലയും സംസ്കാരവും style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 2012 ഹോങ്കോംഗ് ഓസ്‌ട്രേലിയ ബിസിനസ് അസോസിയേഷൻ (എസ്‌എ ചാപ്റ്റർ) അവാർഡ് ടൂറിസം, ഹോസ്പിറ്റാലിറ്റി അല്ലെങ്കിൽ വിനോദം എന്നിവയിലേക്കുള്ള സംഭാവന style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 2013 കലാ സംഗീത അവാർഡ് സംഗീത വിദ്യാഭ്യാസത്തിലെ മികവ് style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു ഹോങ്കോംഗ് ഓസ്‌ട്രേലിയ ബിസിനസ് അസോസിയേഷൻ (എസ്‌എ ചാപ്റ്റർ) അവാർഡ് ടൂറിസം, ഹോസ്പിറ്റാലിറ്റി അല്ലെങ്കിൽ വിനോദം എന്നിവയിലേക്കുള്ള സംഭാവന style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു ഹോങ്കോംഗ് ഓസ്‌ട്രേലിയ ബിസിനസ് അസോസിയേഷൻ ദേശീയ അവാർഡ് ബിസിനസ് വികസനം style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു 2014 ഓസ്‌ട്രേലിയ-ചൈന അച്ചീവ്‌മെന്റ് അവാർഡ് കല style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം ഹോങ്കോംഗ് ഓസ്‌ട്രേലിയ ബിസിനസ് അസോസിയേഷൻ (എസ്‌എ ചാപ്റ്റർ) അവാർഡ് ടൂറിസം, ഹോസ്പിറ്റാലിറ്റി അല്ലെങ്കിൽ വിനോദം എന്നിവയിലേക്കുള്ള സംഭാവന style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു ഗവർണറുടെ മൾട്ടി കൾച്ചറൽ അവാർഡ് കലാസാംസ്കാരിക സംഘടന style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം പരാമർശങ്ങൾ ബാഹ്യ ലിങ്കുകൾ
ഉള്ളൂർ ഇംഗ്ലീഷ് വിലാസം https://ml.wikipedia.org/wiki/Ulloor
8°32′3″N 76°55′46″E ﻿ / ﻿ 8.53417°N 76.92944°E ﻿ / 8.53417; 76.92944
തിരുവനന്തപുരം നഗരത്തിന്റെ വടക്കുപടിഞ്ഞാറ്‌  സ്ഥിതിചെയ്യുന്ന ഒരു പ്രദേശമാണ്‌ ഉള്ളൂർ .
തിരുവനന്തപുരം മെഡിക്കൽ കോളേജ് ഇവിടെ നിന്നും  ഏകദേശം 1 കിലോ മീറ്റർ ദൂരത്തായും, കേശവദാസപുരം ഏകദേശം 1.5 കിലോ മീറ്റർ ദൂരത്തായും സ്ഥിതി ചെയ്യുന്നു.
കൂടാതെ വിനോദസഞ്ചാരകേന്ദ്രമായ ആക്കുളം; പുലയനാർകോട്ട ക്ഷയരോഗാശുപത്രി , ദക്ഷിണ വ്യോമസേനയുടെ ആസ്ഥാനം, അവിട്ടം തിരുനാൾ ആശുപത്രി , റീജിയണൽ കാൻസർ സെന്റെർ , ശ്രീ ചിത്ര ആശുപത്രി തുടങ്ങിയവയും ഉള്ളൂരിനടുത്തായി സ്ഥിതിചെയ്യുന്നു.
തിരുവനന്തപുരം നഗരത്തിലൂടെ ഒഴുകുന്ന ആമയിഴഞ്ചാൻ തോട് ഉള്ളൂരിൽ വച്ച് നഗരത്തിനുള്ളിൽ പ്രവേശിക്കുന്നു.
ഉള്ളൂർ ബാലസുബ്രഹ്മണ്യസ്വാമി ക്ഷേത്രം ഉള്ളൂരിൽ നിന്നും 1.5 കിലോമീറ്ററിനുള്ളിൽ സ്ഥിതിചെയ്യുന്നു.
ഉള്ളൂർ അവാർഡ് ഇംഗ്ലീഷ് വിലാസം https://ml.wikipedia.org/wiki/Ulloor_award
ഉള്ളൂർ അവാർഡ് മഹാകവി ഉള്ളൂർ എസ്. പരമേശ്വരയ്യരുടെ പേരിൽ മഹാകവി ഉള്ളൂർ മെമ്മോറിയൽ ലൈബ്രറി ആന്റ് റിസർച്ച് ഇൻസ്റ്റിറ്റ്യൂട്ട് ഏർപ്പെടുത്തിയതാണ്.
ഏറ്റവും നല്ല കാവ്യ ഗ്രന്ഥത്തിനാണ് ഈ അവാർഡ് ഓരോ വർഷവും നൽകുന്നത്.
പതിനായിരം രൂപയും പ്രശസ്തിപത്രവും അടങ്ങുന്നതാണ് ഈ അവാർഡ്മഹാകവി ഉള്ളൂർ എസ്. പരമേശ്വരയ്യരുടെ 138-ആം ജന്മദിനത്തോടനുബന്ധിച്ചാണ് 2015 ലെ അവാർഡ് 2016 ജൂൺ 8 ബുധനാഴ്ച്ച ആണ് അവാർഡ് നൽകുന്നത്.
തിരുവനന്തപുരം ജഗതിയിലെ ഉള്ളൂർ സ്മാരകത്തിൽ വച്ചാണ് പുരസ്കാരം നൽകുക.
ഇപ്രാവശ്യത്തെ അവാർഡ് ആറ്റൂർ രവിവർമ്മയ്ക്ക് .
കൃതി: ആറ്റൂർ രവിവർമ്മയുടെ കവിതകൾ.
2016ലെ ഉള്ളൂർ സ്മാരകാദ്ധ്യക്ഷൻ: ഡോ: എൻ. പി. ഉണ്ണി.
ഇതുവരെ ഉള്ളൂർ അവാർഡ് നേടിയവരുടെ പട്ടിക പേര് പുരസ്കാരം ലഭിച്ച വർഷം പുസ്തകത്തിന്റെ പേര് ആറ്റൂർ രവിവർമ്മ 2015 ആറ്റൂർ രവിവർമ്മയുടെ കവിതകൾ ഏഴാച്ചേരി രാമചന്ദ്രൻ - - എം.പി. അപ്പൻ 2003 - പുതുശ്ശേരി രാമചന്ദ്രൻ 2000 - പി. നാരായണക്കുറുപ്പ് 2005 സാമം സംഘർഷം ദേശമംഗലം രാമകൃഷ്ണൻ 2013 കരോൾ ചെമ്മനം ചാക്കോ 2003 - ജി. കമലമ്മ - - ഒ.എൻ.വി. കുറുപ്പ് - - സച്ചിദാനന്ദൻ 1993 - അ.
മാധവൻ - - ഏറ്റുമാനൂർ സോമദാസൻ - - ചവറ കെ.എസ്. പിള്ള - - അവലംബം ദേശാഭിമാനി 2016 ജൂൺ 3 വെള്ളി.
ഉള്ളൂർ ബാലസുബ്രഹ്മണ്യസ്വാമി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Ullur_balasubrahmanyasvami_Temple
കേരളത്തിന്റെ തലസ്ഥാനമായ തിരുവനന്തപുരം നഗരഹൃദയത്തിൽ ഉള്ളൂർ കൊച്ചുള്ളൂർ ഗ്രാമത്തിൽ സ്ഥിതിചെയ്യുന്ന പുരാതന ക്ഷേത്രമാണ് ഉള്ളൂർ ബാലസുബ്രഹ്മണ്യസ്വാമിക്ഷേത്രം .
കിഴക്കു ദർശനമായ സുബ്രഹ്മണ്യനാണ് ഇവിടുത്തെ മൂർത്തി.
വട്ടശ്രീകോവിൽ.
16 കരിങ്കൽത്തൂണുകളീലാണ്  മുഖമണ്ഡപം.
മിക്കവാറും കരിങ്കല്ലിൽ തീർത്ത അപൂർവ്വമായ ഈ മഹാക്ഷേത്രം തിരുവിതാംകൂർ ദേവസ്വം ബോർഡിന്റെ കീഴിലാണ്.
കേരളത്തിലെ അറിയപ്പെടുന്ന ഗജരാജനായ ഉള്ളൂർ കാർത്തികേയൻ ഈ ക്ഷേത്രത്തിലെ ആനയാണ്.
നെടുമങ്ങാട് രാജാക്കന്മാരുടെ ആയിരുന്നു ഈ ക്ഷേത്രം.